CELEX: 32022R0836
Language: lt
Date: 2022-05-30 00:00:00
Title: Tarybos įgyvendinimo reglamentas (ES) 2022/836 2022 m. gegužės 30 d. kuriuo įgyvendinamas Reglamentas (ES) 2016/1686, kuriuo nustatomos papildomos ribojamosios priemonės, taikomos ISIL („Da’esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms

2022 5 30   
               
               
                  LT
               
               
                  Europos Sąjungos oficialusis leidinys
               
               
                  LI 147/1
               
            
         TARYBOS ĮGYVENDINIMO REGLAMENTAS (ES) 2022/836
         2022 m. gegužės 30 d.
         kuriuo įgyvendinamas Reglamentas (ES) 2016/1686, kuriuo nustatomos papildomos ribojamosios priemonės, taikomos ISIL („Da’esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. rugsėjo 20 d. Tarybos reglamentą (ES) 2016/1686, kuriuo nustatomos papildomos ribojamosios priemonės, taikomos ISIL („Da’esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms, (1) ypač į jo 4 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2016 m. rugsėjo 20 d. Taryba priėmė Reglamentą (ES) 2016/1686;
                  
               
                     (2)
                  
                  
                     atsižvelgiant į nuolatinę grėsmę, kurią kelia ISIL („Da’esh“) ir „Al-Qaida“ bei su jomis susiję fiziniai ir juridiniai asmenys, subjektai ar organizacijos, į Reglamento (ES) 2016/1686 I priede pateiktus fizinių ir juridinių asmenų, subjektų ir organizacijų sąrašus turėtų būti įtraukti du asmenys ir viena grupė;
                  
               
                     (3)
                  
                  
                     todėl Reglamentas (ES) 2016/1686 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2016/1686 I priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. gegužės 30 d.
            
               
                  Tarybos vardu
               
               
                  Pirmininkė
               
               C. COLONNA
            
         
         
            (1)  OL L 255, 2016 9 21, p. 1.
      
      
         
            PRIEDAS
            Reglamento (ES) 2016/1686 I priedas iš dalies keičiamas taip:
            
                        1)
                     
                     
                        dalis su antrašte „A. 3 straipsnyje nurodyti fiziniai asmenys“ papildoma šiais įrašais:
                        
                                    „10.
                                 
                                 
                                    Faruq AL-SURI (dar žinomas kaip Samir Hijazi, Samir ‘Abd al-Latif Hijazi, Abu Hammam Al-Shami, Abu Humam Al-Shami, Abu Hammam Al-‘Askari); gimimo data: 1977 m.; gimimo vieta: Damascus (Damaskas), Syria (Sirija); lytis: vyras; pilietybė: Sirijos (numanoma).
                                 
                              
                                    11.
                                 
                                 
                                    Sami AL-ARIDI (dar žinomas kaip Abu Mohammad Al-Shami, Abu Mahmud Al-Sham, Abu Mahmud Al-Shami, Sami Al-Oride, Sami Al-Oraidi, Sami Al-Oraydi, Sheikh Dr. Sami Al-Uraydi); gimimo data: 1973 m.; lytis: vyras; pilietybė: Jordanijos (numanoma).“;
                                 
                              
                  
                        2)
                     
                     
                        dalis su antrašte „B. 3 straipsnyje nurodyti juridiniai asmenys, subjektai ir organizacijos“ papildoma šiuo įrašu:
                        
                                    „3.
                                 
                                 
                                    „Hurras AL-DIN“ (HaD) (dar žinoma kaip „Hurras al-Deen“, „Huras-al-Din“, „Guardians of Religion“ (Religijos sergėtojai), „Tanzim Hurras Al-Din“, „Tandhim Hurras Al-Deen“, „Sham Al-Ribat“, „Al-Qaida in Syria“ („Sirijos „Al-Qaida“), AQ-S).“